AIŠKINAMASIS RAŠTAS

Dėl Molėtų rajono dviračių takų infrastruktūros plėtros specialiojo plano korektūros patvirtinimo

**1. Parengto tarybos sprendimo projekto tikslai ir uždaviniai**

Tarybos sprendimo tikslas yra patvirtinti nustatyta tvarka parengtą, suderintą ir patikrintą Molėtų rajono dviračių takų infrastruktūros plėtros specialiojo plano korektūrą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, 16 straipsnio 3 dalies 8 punktas, 4 dalis;

Lietuvos Respublikos teritorijų planavimo įstatymo 30 straipsnio 8 dalis;

Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl susisiekimo komunikacijų inžinerinės infrastruktūros vystymo planų rengimo taisyklių patvirtinimo“, 26.2 papunktis;

Molėtų rajono savivaldybės teritorijos bendrojo plano korektūra, patvirtinta Molėtų rajono savivaldybės tarybos 2018 m. spalio 25 d. sprendimu Nr. B1-238 „Dėl Molėtų rajono savivaldybės teritorijos bendrojo plano korektūros patvirtinimo“;

Asvejos ir Labanoro regioninių parkų tvarkymo planai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Parengta Molėtų rajono dviračių takų infrastruktūros plėtros specialiojo plano korektūra paskatins dviračių turizmo plėtrą, o pagal šį specialųjį planą įrengta infrastruktūra bus sėkmingas susisiekimo dviračiais garantas.

Korektūra reikalinga planuojant Molėtų rajono savivaldybės teritoriją, rengiant žemesnio lygmens teritorijų planavimo dokumentus.

Vadovaujantis Molėtų rajono dviračių takų infrastruktūros plėtros specialiojo plano korektūros schema, bus atliekamas trasų žymėjimas vietovėje.

Kadangi Lietuvos automobilių kelių direkcija nepritaria dviračių takų trasų įrengimui pagal krašto kelius, todėl schema papildoma nauja trasos atkarpa, kuri leis pasiekti Mindūnus aplinkiniais vietinės reikšmės keliais.

Neigiamų pasekmių nėra.

**4. Priemonės sprendimui įgyvendinti**

Molėtų rajono dviračių takų infrastruktūros plėtros specialiojo plano korektūros sprendiniai bus įgyvendinami rengiant atskirų trasų specialiuosius planus, trasų techninius projektus, parenkant techninius parametrus ir nustatant komunikacinių koridorių ribas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Molėtų rajono biudžeto lėšos, ES struktūriniai fondai.

**6.Vykdytojai, įvykdymo terminai**

Molėtų rajono savivaldybės administracijos direktorius, Molėtų rajono savivaldybės administracijos Statybos ir žemės ūkio skyrius, Architektūros ir teritorijų planavimo skyrius. Konkretus Molėtų rajono dviračių takų infrastruktūros plėtros specialiojo plano korektūros sprendinių įgyvendinimo terminas nenumatomas, kadangi savivaldybių specialieji planai galioja neterminuotai.